ȘTIRI… INFORMAȚII… EVENIMENTE… (XXII)

ȘTIRI… INFORMAȚII… EVENIMENTE… (XXII)

2.03.1870: A apărut, la Bucureşti, revista “Columna lui Traian”, condusă de Bogdan Petriceicu Hasdeu.

***

3.03.1882: S-a născut Ion Mihalache, unul dintre fondatorii Partidului Ţărănesc, preşedinte al Partidului Naţional Ţărănesc, ministru de Interne în guvernele Vaida-Voievod şi Iuliu Maniu (m.05.02.1963 în penitenciarul Rîmnicu Sărat).

***

6.03.1919: Ungariei i se înmânează hotărîrea Consiliului Militar interaliat de la Paris (“Nota Vyx”) privind obligativitatea retragerii trupelor maghiare din Transilvania.

***

8.03.1848: Are loc, la Paris, în locuinţa lui Nicolae Bălcescu, o întrunire a revoluţionarilor români, în care se decide declanşarea revoluţiei în ţară şi se redactează programul revoluţionar.

***

8.03.1888: S-a născut sculptorul Cornel Medrea (“Victorie”, “Dragoş–vodă şi zimbrul”) (m. 25.07.1964).

***

10.03.1920: Sfântul Sinod al Bisericii Ortodoxe Române hotărăşte ca în Ziua Înalţării Domnului să se oficieze slujba parastasului şi pomenirea eroilor în toată ţara. Pomenirea eroilor va fi interzisă din 1948.

***

11.03.1990: Începe manifestaţia populară din Piaţa Operei din Timişoara, la care a fost adoptată, la 12.03.1990, ”Proclamaţia de la Timişoara”.

***

12.03.1642: Sinodul de la Iaşi adoptă „Mărturisirea Ortodoxă“ a lui Petru Movilă, mitropolit al Kievului. Hotărîrea sinodului, publicată la Iaşi, este cea dintîi tiparitură din Moldova.

***

13.03.1917: A fost semnat Documentul de la Viena de către cancelarul Bethmann-Hollweg şi ministrul de Externe austro-ungar Ottokar Czernin. El prevedea anexarea României la Austro-Ungaria în caz de victorie a puterilor centrale în Primul Război Mondial.

***

14.03.1881: Parlamentul a votat Legea prin care România devenea regat. Carol I a fost încoronat la 10 mai 1881.

***

14.03.1992: Sunt reînhumate, la Braşov, osemintele lui Nicolae Titulescu, aduse din Franţa.

***

17.03.1866: Începe funcţionarea Băncii României. A fost creată prin transformarea filialei bucureştene a Băncii Imperiului Otoman (capital majoritar englez), ceea ce a supărat Poarta otomană. După retragerea privilegiului de emisiune, banca a continuat operaţiile bancare sub numele de “Bank of Roumania”. Primul preşedinte al Consiliului de administraţie a fost Ion Ghica.

***

24.03.1562: Diaconul Coresi începe, la Braşov, tipărirea unui Tetraevanghel slavon. Lucrarea face parte dintr-o serie mai amplă, de peste 15 volume.

***

25.03.1913: S–a născut Dinu Adameşteanu, arheolog italian de origine română, membru al Academiei Române. El este cel care a contribuit decisiv la descoperirea siturilor de la Histria, a cetăţii Heracleea şi cel care a revoluţionat tehnicile de studiu în domeniu (m.21.01.2004).

***

27.03.1879: Prin decret semnat de domnitorul Carol I, Societatea Academică Română este declarată institut naţional, cu denumirea de Academia Română, având drept scop “cultura limbei şi istoriei naţionale, a literelor, a ştiinţelor şi frumoaselor arte”.

***

30.03.1830: S-au încheiat lucrările de redactare a Regulamentelor Organice, considerate primele acte constituţionale de pe teritoriul României.

***

25.03.1922: S-a născut prozatorul Ion Cârja. Născut în SUA, din părinţi emigranţi, a trăit în perioada 1927-1965 în România, fiind deţinut politic în penitenciarele din Turda, Cluj, Aiud, Gherla, Canalul Dunăre-Marea Neagră. Din anul 1965, s-a stabilit în SUA, unde a publicat volume de mărturii cutremurătoare asupra perioadei de detenţie din lagărele comuniste (m.08.05.1977).

***

26.03.1923: S-a născut Valentin Lipatti, cărturar de elită, ilustră figură a diplomaţiei românești. Şi-a legat numele de Conferinţa de la Helsinki pentru securitate şi cooperare în Europa, reprezentant permanent, din partea României, la UNESCO.

Contents